Ο **Άλαν Σίλιτοου** (αγγλικά: Alan Sillitoe) (1928 - 2010) ήταν Άγγλος συγγραφέας, γνωστός για το μυθιστόρημα *Σάββατο βράδυ Κυριακή πρωί* και το διήγημα *Η μοναξιά* *του δρομέα μεγάλων αποστάσεων*, και τα δύο διασκευάστηκαν σε ταινίες. Είναι εκπρόσωπος του αγγλικού εργατικού μυθιστορήματος και συνδέεται με το κίνημα των *Οργισμένων νέων* της δεκαετίας του 1950.

Βιογραφικά στοιχεία
-------------------

Ο Άλαν Σίλιτοου γεννήθηκε στις 4 Μαρτίου 1928 στο Νότιγχαμ και μεγάλωσε με τα πέντε αδέλφια του σε εργατική οικογένεια. Ο πατέρας του ήταν συχνά άνεργος, αναλφάβητος, βίαιος και ασταθής και η οικογένεια έφτανε συχνά στα πρόθυρα της πείνας. Πολλά από τα έργα του αναφέρονται στην κατάσταση των εργατών στην Αγγλία γράφοντας από τη δική του εμπειρία. Ακόμη από το σχολείο έγραφε διηγήματα. Ο παππούς του υποστήριξε την αγάπη του για τα βιβλία και του χάρισε το πρώτο του μυθιστόρημα.

Εγκατέλειψε το σχολείο σε ηλικία 14 ετών, έχοντας αποτύχει στις εισαγωγικές εξετάσεις για το γυμνάσιο. Εργάστηκε σε εργοστάσιο για τα επόμενα τέσσερα χρόνια, περνώντας τον ελεύθερο χρόνο του διαβάζοντας και «φλερτάροντας με κορίτσια». 

Το 1942, εντάχθηκε στη Βασιλική Πολεμική Αεροπορία, αν και ήταν πολύ αργά για να υπηρετήσει στον Β΄ Παγκόσμιο Πόλεμο. Υπηρέτησε ως χειριστής ασυρμάτων στη Νοτιοανατολική Ασία. Μετά την επιστροφή στη Βρετανία σχεδίαζε να καταταγεί στη Βασιλική Καναδική Αεροπορία όταν διαγνώσθηκε ότι είχε φυματίωση. Πέρασε 16 μήνες σε νοσοκομείο της RAF. Ήδη έγραφε ποιήματα κατά τη διάρκεια αυτής της περιόδου, αν και δημοσιεύτηκαν μόνο 10 χρόνια αργότερα.

Το 1949, σε ηλικία 21 ετών με μια μικρή σύνταξη, έζησε στη Γαλλία και την Ισπανία για 7 χρόνια σε μια προσπάθεια να ανακάμψει. Το 1955, ενώ ζούσε στη Μαγιόρκα με την Αμερικανίδα ποιήτρια Ρουθ Φέινλαιτ, την οποία παντρεύτηκε το 1959 και απέκτησαν ένα παιδί, και σε επαφή με τον ποιητή Ρόμπερτ Γκρέιβς, άρχισε να γράφει το *Σάββατο βράδυ Κυριακή πρωί*, το οποίο δημοσιεύτηκε το 1958. Όπως και στο θεατρικό έργο *Οργισμένα νιάτα* του Τζον Όσμπορν και το *Δωμάτιο στην κορυφή* του Τζον Μπρέιν, το πραγματικό θέμα του μυθιστορήματος ήταν η απογοήτευση της μεταπολεμικής Βρετανίας και η έλλειψη ευκαιριών για τους νέους της εργατικής τάξης. Διασκευάστηκε σε ταινία από τον Κάρελ Ράις το 1960, με πρωταγωνιστή τον Άλμπερτ Φίνεϊ, με βάση σενάριο του Σίλιτοου. 

Το μυθιστόρημα *Η μοναξιά του δρομέα μεγάλων αποστάσεων*, που αφορά την εξέγερση ενός νεαρού τρόφιμου Αναμορφωτηρίου με ταλέντο στον αθλητισμό, κέρδισε το βραβείο Hawthornden το 1959. Διασκευάστηκε επίσης σε ταινία, το 1962, σε σκηνοθεσία Τόνι Ρίτσαρντσον και πάλι σε σενάριο του συγγραφέα.

Ο Σίλιτοου έγραψε πολλά μυθιστορήματα, δοκίμια και αρκετές ποιητικές συλλογές. Στην αυτοβιογραφία του, που δημοσιεύθηκε το 1995, παρουσιάζει τη φτωχική παιδική του ηλικία. Τα έργα του αναφέρονται κυρίως στις συνθήκες διαβίωσης της εργατικής τάξης, ωστόσο η ακριβής ψυχολογική παρατήρηση και η περιγραφή του περιβάλλοντος συμπλέκονται με την κοινωνικοπολιτική κατάσταση και οι εξεγερμένοι αντιήρωές του συνδέθηκαν με το κίνημα των *Οργισμένων νέων*, τα έργα των οποίων απεικόνιζαν την εξέγερση στις ταξικές διαφορές. 

Το 1990, του απονεμήθηκε τιμητικό πτυχίο από το Πανεπιστήμιο του Νότιγχαμ. Πέθανε σε ηλικία 82 ετών στις 25 Απριλίου 2010 στο Λονδίνο.

Επιλογή έργων
-------------

* *Saturday Night and Sunday Morning*, 1958
	+ *Σάββατο βράδυ Κυριακή πρωί,* μτφ. Γιάννης Ευαγγελίδης, εκδ. Γράμματα, 1986
* *The Loneliness of the Long Distance Runner*, 1959
	+ *Η μοναξιά του δρομέα μεγάλων αποστάσεων*, μτφ. Θέμης Μιχαήλ, εκδ. Γράμματα, 1983
* *The General*, 1961
* *Key to the Door*, 1961
* *The Death of William Posters*, 1965
* *A Tree on Fire*,1967
* *A Start in Life*, 1970
* *Travels in Nihilon*, 1972
* *The Flame of Life*, London: Allen, 1974
* *The Widower's Son*, 1976
* *The Storyteller*, 1979
* *Her Victory*, 1982
* *The Lost Flying Boat*, London: Granada, 1983; Boston: Little, Brown, 1983
* *Down from the Hill*, 1984
* *Life Goes On*, 1985
* *Out of the Whirlpool*, 1987
* *The Open Door*, 1989
* *Last Loves*, 1990
* *Leonard's War: A Love Story*, 1991
* *Snowstop*, 1993
* *The Broken Chariot*, 1998
* *The German Numbers Woman*, 1999
* *Birthday*, 2001
* *A Man of His Time*, 2004

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. 1 2  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 28  Σεπτεμβρίου 2015.
3. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb120129687. Ανακτήθηκε στις 10  Οκτωβρίου 2015.
4. ↑  news.bbc.co.uk/1/hi/uk/8642720.stm.
5. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb120129687. Ανακτήθηκε στις 10  Οκτωβρίου 2015.
6. ↑  *CONOR.SI*. 7061347.
7. ↑  *The Fine Art Archive*. cs.isabart.org/person/105298. Ανακτήθηκε στις 1  Απριλίου 2021.
8. ↑  Ανακτήθηκε στις 14  Ιουνίου 2019.
9. ↑  Ανακτήθηκε στις 20  Ιουνίου 2019.
10. ↑  45 σελίνια (£2,25) την εβδομάδα
11. ↑ . «ergatiki.gr/article.ΑΛΑΝ ΣΙΛΙΤΟΟΥ: Πέθανε ο συγγραφέας του «Σάββατο βράδυ - Κυριακή Πρωί»».
12. ↑ . «exlibris-oldbooks.gr/product/savvato-vradu-kuriaki-prwi».
13. ↑ . «eratobooks.gr/product/Η μοναξιά του δρομέα μεγάλων αποστάσεων».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 108199065
* **Europeana**: agent/base/61546
* **ΕΒΕ**: 70926
* LCCN: n80032739
* ISNI: 0000 0001 2103 7097
* GND: 118765396
* SELIBR: 225263
* SUDOC: 028256549
* BNF: cb120129687 (data)
* BIBSYS: 90072113
* NLA: 36191853
* NDL: 00456584
* NKC: jn19990007958
* ICCU: CFIV010216
* BNE: XX1013115
* CiNii: DA0028206X

 |

 |